ھیچ خاکێکی دیکە نییە

ھیچ خاکێکی دیکە نییە (بە ئینگلیزی: No Other Land)
فیلمی بەڵگەنامەییە کە لەلایەن دەوڵەتی فەلەستین و نەرویجەوە بە ھاوبەشی بەرھەم ھێنراوە و لە دەرھێنانێکی چوار کەسی ئەوانیش باسیل عەدرا و حەمدان بیلال و یووڤاڵ ئیبراھیم و ڕاچێل سیزۆر کە چالاکوانی فەلەستینی و ئیسرائیلین و پشتگیری لە دۆزی فەلەستین دەکەن. فیلمەکە ھەوڵێکە لەلایەن ئەو چوار کەسەوە بۆ گەڕان بەدوای دادپەروەری لەکاتی ئەو ھێرشانەی کە کەناری ڕۆژاوا بەدەستیەوە دەناڵێنێت. بۆ یەکەمجار لە بەشی پانۆراما لە ٧٤ەمین فێستیڤاڵی نێونەتەوەیی فیلمی بەرلین لە ١٢ی شوباتی ٢٠٢٤ ھەڵبژێردرا، کە تێیدا دوو خەڵاتی بەدەستھێنا. لە ماوەی ٩٥ خولەکدا باس لەو شێوازە ئاوارەییانەی ھاووڵاتیانی فەلەستینی لە کەناری ڕۆژاوا بەھۆی داگیرکارییەکانی ئیسرائیلەوە تووشی بوون، لەکاتێکدا ئەو ھێرشانە تۆمار دەکات کە ناوچەی موسافەر یاتا لە ساڵی ٢٠١٩ تا ٢٠٢٣ تووشی بووە.

لە ٢٣ی کانوونی دووەمی ٢٠٢٥ فیلمەکە لە ٩٧ەمین خەڵاتی ئۆسکار پاڵێوراو بوو بۆ خەڵاتی ئۆسکار بۆ باشترین فیلمی بەڵگەنامەیی. فیلمەکە لە ئاھەنگی خەڵاتی ئۆسکار لە ٢ی ئازاری ٢٠٢٥ خەڵاتەکەی بەدەستھێنا.

 سەرچاوەکان 

 سەرچاوەکان 

پۆل:فیلمەکانی ٢٠٢٠ بە زمانی ئینگلیزی
پۆل:فیلمەکانی ٢٠٢٤
پۆل:براوەکانی خەڵاتی باشترین فیلمی دۆکۆمێنتاری تایبەت بە ئۆسکار
پۆل:مشتومڕی فیلمەکان